ai4bharat/Pralekha huggingface dataset:
সারওরসায়নমন্ত্রক
দেশীয় বাজারে পর্যাপ্ত / উদ্বৃত্ত স্টক থাকার জন্য এইচসিকিউ রপ্তানিতে নিষেধাজ্ঞা প্রত্যাহার করা হল
নয়াদিল্লি, ১৯ জুন, ২০২০
সরকার ম্যালেরিয়া প্রতিরোধী ওষুধ হাইড্রক্সিক্লোরোকুইন অ্যাপ্লিকেশন প্রোগ্রামিং এন্টারফেস  এবং ফর্মুলেশন রপ্তানির ওপর নিষেধাজ্ঞা প্রত্যাহার করেছে। স্বাস্থ্য ও পরিবারকল্যাণ মন্ত্রকের ফার্মাসিউটিক্যাল বিভাগ, বিদেশ মন্ত্রক, বাণিজ্য ও শিল্প মন্ত্রক, রাজস্ব বিভাগ এবং অন্যান্য বিভাগের প্রতিনিধিদের নিয়ে গঠিত আন্তঃমন্ত্রকের উচ্চস্তরীয় কমিটি এইচসিকিউ-র ওপর থেকে রপ্তানি নিষেধাজ্ঞা প্রত্যাহার করার বিষয়ে ৩রা জুন সুপারিশ করেছিল। এর ভিত্তিতে বৈদেশিক বাণিজ্য বিভাগের মহানির্দেশক গতকাল এ বিষয়ে সরকারিভাবে বিজ্ঞপ্তি প্রকাশ করেছে। আন্তঃমন্ত্রকের উচ্চস্তরীয় কমিটি দেশে এই ওষুধের সহজলভ্যতা যাচাইয়ের জন্য নিয়মিত আলোচনা করে চলেছে। পাশাপাশি পরিস্থিতি পর্যবেক্ষণের জন্য বৈঠক চালিয়ে যাচ্ছে।
মার্চ থেকে মে মাসের মধ্যে এইচসিকিউ উৎপাদক ইউনিটের সংখ্যা ২ থেকে বাড়িয়ে ১২ করা হয়েছে। এর ফলে, এইচসিকিউ উৎপাদন ক্ষমতা তিনগুণ বেড়েছে। অর্থাৎ, আগে যেখানে প্রতি মাসে প্রায় ১০ কোটি ট্যাবলেট উৎপাদিত হত, এখন তা প্রায় ৩০ কোটি ট্যাবলেট উৎপাদিত হচ্ছে। দেশে প্রয়োজনের তুলনায় বেশি এইচসিকিউ ট্যাবলেট মজুত রয়েছে।
এজন্য স্বাস্থ্য ও পরিবারকল্যাণ মন্ত্রকের প্রয়োজনীয়তা সম্পূর্ণরূপে পূরণ হয়েছে বলে উল্লেখ করা হয়েছে এই বিজ্ঞপ্তিতে। এইচএলএল লাইফকেয়ার লিমিটেড ১২ কোটি ২২ লক্ষ ২০০ মিলিগ্রামের এইচসিকিউ ট্যাবলেট সরবরাহ করেছে। কোভিড-১৯-এর বর্তমান পরিস্থিতিতে দেশের চাহিদা মেটানোর জন্য এইচসিকিউ ট্যাবলেটের পর্যাপ্ত পরিমাণে বাফার স্টক রয়েছে। এমনকি, এইচসিকিউ ২০০ মিলিগ্রামের ৭ কোটি ৫৮ লক্ষ ট্যাবলেট রাজ্য সরকার, অন্যান্য প্রতিষ্ঠান এবং জন-ঔষধি কেন্দ্রের প্রয়োজন অনুযায়ী সরবরাহ করা হয়েছে। স্থানীয় ওষুধের দোকানগুলিতে এইচসিকিউ ২০০ মিলিগ্রামের প্রায় ১০ কোটি ৮৬ লক্ষ ট্যাবলেট সরবরাহ করা হয়েছে। দেশের চাহিদা মেটাতে এইচসিকিউ ২০০ মিলিগ্রামের মোট ৩০ কোটি ৬৬ লক্ষ ট্যাবলেট দেশের অভ্যন্তরীণ বাজারে সরবরাহ করা হয়েছে। দেশের অভ্যন্তরে এইচসিকিউ ট্যাবলেটের চাহিদা অনুযায়ী যথেষ্ট সরবরাহ রয়েছে। এমনকি, এইচসিকিউ ট্যাবলেট নির্মাতা সংস্থাগুলি চলতি জুন মাসে ৫ কোটি ট্যাবলেট সরবরাহ করেছে।
ড্রাগ কন্ট্রোল জেনারেল অফ ইন্ডিয়া  সময়ে সময়ে দেশের বাজারে এইচসিকিউ এবং অন্যান্য ওষুধ সরবরাহের বিষয়ে পর্যবেক্ষণ করে থাকে। গত ২৫ ও ২৬শে মে তাদের করা পর্যবেক্ষণে দেখা গেছে, কোভিড-১৯ হাসপাতাল নিকটবর্তী ওষুধের দোকানগুলিতে প্রায় ৯৩.১০ শতাংশ এইচসিকিউ ট্যাবলেট রয়েছে।
এইসব পরিস্থিতি বিবেচনা করে এইচসিকিউ রপ্তানির ওপর নিষেধাজ্ঞা প্রত্যাহারের সিদ্ধান্ত নেওয়া হয়েছে। তবে, এই সময়ে ইওইউ, এসইজেড ইউনিট ব্যতীত এইচসিকিউ-র দেশীয় উৎপাদক সংস্থাগুলি স্থানীয় ওষুধের দোকানগুলিতে বাণিজ্যের জন্য উৎপাদনের কমপক্ষে ২০ শতাংশ ট্যাবলেট সরবরাহ অব্যাহত রাখবে। জুনে এই সরবরাহের পরিমাণ আরও বাড়তে পারে। রাজ্য সরকার, এইচএলএল এবং অন্যান্য সরকারি-বেসরকারি প্রতিষ্ঠানগুলিতে এইচসিকিউ ট্যাবলেট সরবরাহ অব্যাহত রাখা হবে। এর পাশাপাশি, যদি কোন রাজ্য সরকার, এইচএলএল বা অন্যান্য সরকারি-বেসরকারি প্রতিষ্ঠান এইচসিকিউ চেয়ে পাঠায় তাহলে তা অগ্রাধিকারের ভিত্তিতে সরবরাহ করা হবে।
(CG/SS/DM
স্বাস্থ্যওপরিবারকল্যাণমন্ত্রক
কোভিড-১৯ টিকাকরণ সংক্রান্ত সর্বশেষ তথ্য
ভারতের বিভিন্ন রাজ্য ও কেন্দ্রশাসিত অঞ্চলে এ পর্যন্ত ৩৬ কোটি ৯৭ লক্ষ টিকাকরণ করা হয়েছে
এখনো পর্যন্ত বিভিন্ন রাজ্য ও কেন্দ্রশাসিত অঞ্চল এবং বেসরকারি হাসপাতালগুলির কাছে
২ কোটি ০১ লক্ষ টিকার ডোজ রয়েছে
নতুন দিল্লি, ০৫ জুলাই, ২০২১
ভারতে কোভিড-১৯ টিকাকরণ কর্মসূচির উল্লেখযোগ্যভাবে অগ্রগতি হয়েছে। সারা দেশ জুড়ে টিকাকরণ কর্মসূচি সফলভাবে এগিয়ে নিয়ে যেতে কেন্দ্রীয় সরকার তৎপর রয়েছে। সর্বজনীনভাবে টিকাকরণ কর্মসূচি গত ২১ জুন, ২০২১ থেকে শুরু হয়েছে। এরপর থেকেই টিকাকরণের গতি আরও বেড়েছে। পরিকল্পনামাফিক রাজ্য ও কেন্দ্রশাসিত অঞ্চল গুলিতে টিকার ডোজ সরবরাহ করা হচ্ছে।
এ পর্যন্ত ৩৬ কোটি ৯৭ লক্ষ
 টিকার ডোজ রাজ্য ও কেন্দ্রশাসিত অঞ্চল গুলোতে সরবরাহ করা হয়েছে। আজ সকাল ৮ টা পর্যন্ত অপচয় সহ মোট ৩৪,৯৫,৭৪,৪০৮ টি টিকার ডোজ ব্যবহার করা হয়েছে।
রাজ্য ও কেন্দ্রশাসিত অঞ্চল এবং বেসরকারি হাসপাতালগুলো কাছে এখনো ২ কোটি ০১ লক্ষ টিকার ডোজ রয়েছে।
CG/SB
(Visitor Counter : 152
বিজ্ঞানওপ্রযুক্তিমন্ত্রক
জিএলপি-র ওপর ওইসিডি-র কার্যকরী গোষ্ঠীর ভাইস-চেয়ারের দায়িত্ব পেল ভারত
নয়াদিল্লী, ১৫ অক্টোবর, ২০২০
পরীক্ষাগার এবং গবেষণাগারগুলিতে যথাযথ কর্মপন্থা মেনে চলাকে বলা হয় গুড ল্যাবরেটারি প্র্যাকটিস বা জিএলপি। অর্থনৈতিক সহযোগিতা ও উন্নয়ন সংস্থা  ভারতের জিএলপি কর্মসূচি যথাযথ পালনের স্বীকৃতি হিসেবে ভারতকে ভাইস-চেয়ারের দায়িত্ব দিয়েছে। শিল্প ক্ষেত্রে, ওষুধ নির্মাণ , কৃষিক্ষেত্রে, প্রসাধন সামগ্রী নির্মাণ, বিভিন্ন খাদ্যদ্রব্যে মেশানোর উপাদান, চিকিৎসা সরঞ্জামে ব্যবহৃত রাসায়নিক পদার্থ ইত্যাদির ক্ষেত্রে ওইসিডি নিরাপত্তার বিষয়টি যাচাই করে। এই প্রক্রিয়াটি জিএলপি-র মাধ্যমে হয়।
২০০২ সালের ২৪শে এপ্রিল কেন্দ্রীয় মন্ত্রিসভার অনুমোদনক্রমে বিজ্ঞান ও প্রযুক্তি দপ্তর ন্যাশনাল জিএলপি কমপ্লায়েন্স মনিটারিং অথরিটি  গঠন করেছিল। এই কর্তৃপক্ষ বিভিন্ন রাসায়নিক দ্রব্যের বিষয়ে পরীক্ষা-নিরীক্ষা চালায়। এগুলি মানবদেহে এবং পরিবেশের জন্য ক্ষতির কোনো কারণ হতে পারে কিনা সেটি এই সংস্থা যাচাই করে। ভারতীয় জিএলপি-র ক্ষেত্রে ৮ রকমের রসায়নিক পদার্থ এবং ৯টি পৃথক পৃথক ক্ষেত্রে তার গুণমান যাচাই করা হয়। ২০২১-২২ সালের জন্য ভারতের কাজের স্বীকৃতি স্বরূপ ওইসিডি-র জিএলপি সংক্রান্ত কার্যকরী গোষ্ঠীর ভাইস-চেয়ার হিসেবে ভারতকে যে দায়িত্ব দেওয়া হয়েছে তার মধ্য দিয়ে সরকারের সংশ্লিষ্ট ক্ষেত্রে অঙ্গীকার প্রতিফলিত হচ্ছে।
CG/CB/NS
(Visitor Counter : 142
মন্ত্রিসভারঅর্থনৈতিকবিষয়সংক্রান্তকমিটি
হিমাচল প্রদেশ, রাজস্থান, উত্তরপ্রদেশ এবং অন্ধ্রপ্রদেশে ৭৮০ কিলোমিটারের বেশি জাতীয় সড়কের মানোন্নয়নে কেন্দ্রীয় মন্ত্রিসভার অনুমোদন
নয়াদিল্লি, ১৩ মার্চ, ২০২০
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার আর্থিক বিষয় সংক্রান্ত কমিটির বৈঠকে হিমাচল প্রদেশ, রাজস্থান, উত্তরপ্রদেশ এবং অন্ধ্রপ্রদেশে ৭৮০ কিলোমিটারের বেশি জাতীয় সড়ককে দুই লেন থেকে চার লেনে পরিণত করা এবং সড়কের বিভিন্ন অংশে সংস্কারের জন্য কেন্দ্রীয় মন্ত্রিসভা অনুমোদন করেছে।
এই প্রকল্পে ৭,৬৬২ কোটি ৪৭ লক্ষ টাকা বিনিয়োগ করা হবে। এর মধ্যে বিশ্বব্যাঙ্কের পরিবেশ-বান্ধব জাতীয় মহাসড়ক প্রকল্প, অর্থাৎ, গ্রিন ন্যাশনাল হাইওয়েজ করিডর প্রোজেক্টের আওতায় ৩,৫০০ কোটি টাকা ঋণ পাওয়া যাবে। এই প্রকল্পের আওতায় জাতীয় সড়কের ফুটপাথবিহীন অংশে পাঁচ বছর এবং যেখানে ফুটপাথ আছে সেখানে ১০ বছর নির্মাণকারী সংস্থাকে রক্ষণাবেক্ষণের দায়িত্ব নিতে হবে।
এই প্রকল্পে জাতীয় সড়কের সুস্থায়ী উন্নয়ন এবং রক্ষণাবেক্ষণ, প্রাতিষ্ঠানিক ক্ষমতা বৃদ্ধি, পথ নিরাপত্তা এবং গবেষণা ও উন্নয়নের ওপর গুরুত্ব দেওয়া হয়েছে।
এই মহাসড়কগুলি নির্মাণে সেগুলির ক্ষমতা বৃদ্ধি সহ ফ্লাই অ্যাশ, বাতিল প্লাস্টিক ব্যবহারের ওপর গুরুত্ব দেওয়া হবে। এছাড়া, বৃক্ষরোপণ ও জৈব প্রযুক্তির মাধ্যমে ভূমিক্ষয়ের দিকটিও গুরুত্ব পাবে।
এর মাধ্যমে পরিবেশ-বান্ধব মহাসড়ক প্রকল্প এবং পুনর্ব্যবহারযোগ্য সামগ্রী দিয়ে সড়ক নির্মাণ করা সম্ভব হবে।
CG/CB/DM
(Visitor Counter : 72
প্রধানমন্ত্রীরদপ্তর
দলাই লামার ৮৮ তম জন্মদিনে প্রধানমন্ত্রীর শুভেচ্ছা
নতুন দিল্লি, ০৬ জুলাই, ২০২৩
প্রধানমন্ত্রী শ্রী নরেন্দ্র মোদী দলাই লামাকে তাঁর ৮৮ তম জন্মদিনে টেলিফোনের মাধ্যমে শুভেচ্ছা জানিয়েছেন।
এক ট্যুইটবার্তায় প্রধানমন্ত্রী বলেছেন;
“মাননীয় দলাইলামার ৮৮ তম জন্মদিনে তাঁর সঙ্গে কথা হয়েছে। তাঁকে আমার আন্তরিক শুভেচ্ছা জানিয়েছি। তাঁর সুস্বাস্থ্য ও দীর্ঘজীবন কামনা করছি।”
CG/SD/SKD/ ReleaseID: 1937690/ 06 July, 2023/ W- 72
(
নির্বাচনকমিশন
২ এপ্রিল ২০২২ থেকে ০৯ এপ্রিল ২০২২ পর্যন্ত অবসর নেওয়ার সদস্যদের আসন পূরণের জন্য কাউন্সিল অফ স্টেটের দ্বিবার্ষিক নির্বাচন
নতুন দিল্লি, ০৭ মার্চ, ২০২২
দেশের ৬ টি রাজ্য থেকে নির্বাচিত রাজ্যসভার ১৩ জন সদস্যের কার্যকালের মেয়াদ চলতি বছরের এপ্রিল মাসে শেষ হচ্ছে।
এই রাজ্যগুলি এবং তার সদস্যদের নাম হচ্ছে-
১) আসাম। আসন সংখ্যা-২
সদস্যরা হলেন- রানী নারাহ ও রিপুন বোরা। এদের কার্যকালের মেয়াদ শেষ হচ্ছে ২ এপ্রিল, ২০২২।
২) হিমাচল প্রদেশ। আসন সংখ্যা-১। সদস্যের নাম- আনন্দ শর্মা। কার্যকালের মেয়াদ শেষ হচ্ছে- ২ এপ্রিল, ২০২২।
৩) কেরালা। আসন সংখ্যা-৩। সদস্যদের নাম- একে এন্টনি, এম ভি শ্রেয়ামস কুমার এবং সোমাপ্রসাদ কে। এদের কার্যকালের মেয়াদ শেষ হচ্ছে- ২ এপ্রিল, ২০২২।
৪) নাগাল্যান্ড। আসন সংখ্যা-১। সদস্যের নাম- কে জি কেনে। কার্যকালের মেয়াদ শেষ হচ্ছে- ২ এপ্রিল, ২০২২।
৫) ত্রিপুরা। আসন সংখ্যা-১। সদস্যের নাম- স্মৃতি ঝর্ণা দাস । কার্যকালের মেয়াদ শেষ হচ্ছে- ২ এপ্রিল, ২০২২।
৬) পাঞ্জাব। আসন সংখ্যা-৩ ও ২ মোট-৫। সদস্যদের নাম- সুখদেব সিং, প্রতাপ সিং বাজওয়া এবং সোয়াত মালিক, নরেশ গুজরাল ও শামসের সিং দুলো কার্যকালের মেয়াদ শেষ হচ্ছে- ৯ এপ্রিল, ২০২২।
কমিশনের পক্ষ থেকে জানানো হয়েছে যে, এই নির্বাচনের জন্য বিজ্ঞপ্তি প্রকাশ করা হবে ১৪ মার্চ, ২০২২।
মনোনয়নপত্র জমা দেওয়ার শেষ দিন- ২১ মার্চ, ২০২২।
মনোনয়নপত্র গুলি পরীক্ষা করা হবে- ২২ মার্চ,২০২২।
প্রার্থী পদ প্রত্যাহারের শেষ দিন- ২৪ মার্চ, ২০২২।
নির্বাচনের দিন- ৩১ মার্চ, ২০২২।
নির্বাচনের সময়- সকাল ন'টা থেকে বিকেল চারটে।
গণনার দিন- ৩১ মার্চ, ২০২২, বিকেল-৫ টা।
নির্বাচন প্রক্রিয়া সম্পূর্ণ করতে হবে ২ এপ্রিল, ২০২২ এর মধ্যে।
এসংক্রান্ত সম্পূর্ণ তথ্য জানা যাবে ভারতের নির্বাচন কমিশনের ওয়েবসাইট থেকে।
CG/ SB
(Visitor Counter : 197
তথ্যওসম্প্রচারমন্ত্রক
কমনওয়েলথ গেমস, ২০২২ ডিডি স্পোর্টস-এ সরাসরি সম্প্রচারিত হচ্ছে
বিভিন্ন স্থানে ভারতীয়দের খেলাধুলায় অংশগ্রহণের সম্পূর্ণ সম্প্রচার হচ্ছে
নয়াদিল্লি, ২৯ জুলাই, ২০২২
বহু প্রতীক্ষিত কমনওয়েলথ গেমস শুরু হয়েছে। দূরদর্শন স্পোর্টস উদ্বোধনী অনুষ্ঠান থেকে ৮ আগস্ট সমাপ্তি অনুষ্ঠান পর্যন্ত কমনওয়েলথ গেমস-এর খেলাগুলির সরাসরি সম্প্রচার চালু করেছে।
ইংল্যান্ডের বার্মিংহামের আলেকজান্ডার স্টেডিয়ামে ২৮ জুলাই উদ্বোধনী অনুষ্ঠান থেকে ডিডি স্পোর্টস সম্প্রচার শুরু করেছে। ২৯ জুলাই থেকে ডিডি স্পোর্টস, ডিডি ফ্রি-ডিশ-এর মাধ্যমে বিভিন্ন বিভাগের ২০টি খেলা সম্প্রচার করছে।
ভারতের ২১৫ জন খেলোয়াড় ১৬টি বিভিন্ন বিভাগে অংশ নিচ্ছেন। বিভিন্ন মাঠে তাঁদের খেলা চলছে। ডিডি স্পোর্টস বিভিন্ন প্রতিযোগিতার সরাসরি সম্প্রচার করছে। এর মূল উদ্দেশ্য হল ভারতীয়দের খেলাগুলি দেখানো।
ডিডি স্পোর্টস-এ প্রতিদিন দুপুর ১২টা থেকে সম্প্রচার শুরু হয়, চলে প্রতিযোগিতার শেষ পর্যন্ত। ডিডি স্পোর্টস প্রতিদিন খেলা শুরুর আগে ৩০ মিনিট ক্রীড়া বিশেষজ্ঞ ও সাংবাদিকদের সেদিনের খেলাগুলি নিয়ে একটি আলোচনার অনুষ্ঠানও সম্প্রচার করছে। বিরতির সময় ডিডি স্পোর্টস-এর সংযোজক দর্শকদের পরবর্তী খেলাগুলির বিষয়ে তথ্য দেন।
ডিডি স্পোর্টস-এ সরাসরি সম্প্রচার ছাড়াও অল ইন্ডিয়া রেডিও এবং ডিডি স্পোর্টস-এর ট্যুইটার হ্যান্ডেল – @ddsportschannel থেকে এই খেলাগুলি সম্পর্কে নিয়মিত তথ্য পাওয়া যাচ্ছে।
ইংল্যান্ডের বার্মিংহামে আয়োজিত কমনওয়েলথ গেমস-এ ৭২টি দেশ অংশ নিচ্ছে।
PG/PM/DM/
(Visitor Counter : 102
প্রধানমন্ত্রীরদপ্তর
আমাদের সমৃদ্ধ ঐতিহ্য তুলে ধরবে জম্মুর শ্রী ভেঙ্কটেশ্বর স্বামী মন্দির
নয়াদিল্লি, ৮ জুন, ২০২৩
প্রধানমন্ত্রী শ্রী নরেন্দ্র মোদী বলেছেন, জম্মুর শ্রী ভেঙ্কটেশ্বর স্বামী মন্দির ‘এক ভারত শ্রেষ্ঠ ভারত’-এর চেতনাকে গভীরে পৌঁছে দেবে।
কেন্দ্রীয় মন্ত্রী ডঃ জিতেন্দ্র সিং-এর ট্যুইটের প্রত্যুত্তরে প্রধানমন্ত্রী লিখেছেন :
“এটি আমাদের সমৃদ্ধ ঐতিহ্যকে তুলে ধরবে এবং ‘এক ভারত শ্রেষ্ঠ ভারত’-এর চেতনাকে গভীরে পৌঁছে দেবে।”
CG/MP/DM
(
প্রতিরক্ষামন্ত্রক
প্রতিরক্ষা মন্ত্রী রাজনাথ সিং, কোভিড–১৯ এর মোকাবিলায় ক্যান্টনমেন্ট বোর্ডগুলির উদ্যোগের পর্যালোচনা করলেন
নতুন দিল্লি, ১৬ এপ্রিল, ২০২০
কোভিড – ১৯ এর সংক্রমণ আটকাতে দেশজুড়ে ৬২টি ক্যান্টনমেন্ট বোর্ড কি ব্যবস্থা নিয়েছে, প্রতিরক্ষা মন্ত্রী শ্রী রাজনাথ সিং আজ তার পর্যালোচনা করেন। ডিফেন্স এস্টেটের মহানির্দেশক শ্রীমতী দীপা বাজওয়া, প্রতিরক্ষামন্ত্রীকে আশ্বস্ত করে বলেন, ক্যান্টনমেন্ট বোর্ডগুলি এই সংক্রমণ মোকাবিলায় যথাযথ ব্যবস্থা নিয়েছে। তিনি পয়প্রণালী ব্যবস্থাপনা, চিকিৎসা পরিষেবা এবং জল সরবরাহের মতন নিত্য প্রয়োজনীয় পরিষেবাগুলির রক্ষণাবেক্ষণের কথা জানান। কোয়ারান্টাইনের ব্যবস্থার জন্য হাসপাতাল, স্কুল এবং কমিউনিটি হল চিহ্নিত করে প্রয়োজনীয় ব্যবস্থা নেওয়া হয়েছে। ক্যান্টনমেন্ট এলাকার বাসিন্দাদের মধ্যে সচেতনতা গড়ে তুলতে নানা উদ্যোগ নেওয়া হয়েছে।
প্রতিরক্ষা সচিব ড. অজয় কুমার জানিয়েছেন, রাজ্য বিপর্যয় মোকাবিলা তহবিল থেকে ক্যান্টনমেন্টের জন্য বরাদ্দ নিশ্চিত করতে রাজ্যের মুখ্যসচিবদের চিঠি পাঠানো হয়েছে। মন্ত্রী, স্বাস্থ্যবিধি বজায় রেখে পরিযায়ী শ্রমিক এবং দিনমজুরদের মতন সমাজের ঝুঁকিপূর্ণ মানুষদের খাদ্য এবং আশ্রয়ের ব্যবস্থা করতে বৈঠকে জোর দিয়েছেন।
(CG/CB
স্বাস্থ্যওপরিবারকল্যাণমন্ত্রক
কোভিড ত্রাণ সহায়তা সংক্রান্ত সর্বশেষ তথ্য
নয়াদিল্লি, ১৫ মে, ২০২১
ভারত সরকার চলতি কোভিড-১৯-এর বিরুদ্ধে লড়াইয়ে এক সার্বিক প্রয়াস গ্রহণ করে অগ্রভাগে থেকে নেতৃত্ব দিচ্ছে। তাই, দেশে কোভিড-১৯-এর বিরুদ্ধে লড়াইকে আরও জোরদার করতে এবং সম্প্রতি আক্রান্তের সংখ্যা অপ্রত্যাশিতভাবে বৃদ্ধি পাওয়ার দরুণ ভারত সরকার গত ২৭ এপ্রিল থেকে বিভিন্ন দেশ এবং সংগঠনের কাছ থেকে কোভিড-১৯ চিকিৎসা সংক্রান্ত ত্রাণ ও সহায়তা পেয়ে আসছে। আন্তর্জাতিক মহলের কাছ থেকে পাওয়া এই সমস্ত ত্রাণ সহায়তা ও সামগ্রী সুষ্ঠুভাবে রাজ্য ও কেন্দ্রশাসিত অঞ্চলগুলিকে বন্টনের জন্য ভারত সরকারের বিভিন্ন মন্ত্রক ও দপ্তর প্রয়োজনীয় পদক্ষেপ নিয়েছে। এই লক্ষ্যে বিভিন্ন মন্ত্রক ও দপ্তর ত্রাণসামগ্রীর সুষ্ঠু ও দ্রুত সরবরাহে রাজ্য ও কেন্দ্রশাসিত অঞ্চলগুলির সঙ্গে যোগাযোগ বজায় রেখে চলেছে।
ভারত সরকার গত ২৭ এপ্রিল-১৪ মে পর্যন্ত সড়ক ও বিমানযোগে রাজ্য ও কেন্দ্রশাসিত অঞ্চলগুলির কাছে ১০,৯৫৩টি অক্সিজেন কনসেনট্রেটর, ১৩,১৬৯টি অক্সিজেন সিলিন্ডার, ১৯টি অক্সিজেন জেনারেশন প্ল্যান্ট, ৬,৮৩৫টি ভেন্টিলেটর / বাইপ্যাপ যন্ত্র এবং ৪ লক্ষ ৯০ হাজার রেমডেসিভির ভায়াল সরবরাহ করেছে / পাঠিয়েছে।
আন্তর্জাতিক মহলের কাছ থেকে ভারত গত ১৩ / ১৪ মে একাধিক চিকিৎসা ত্রাণসামগ্রী সহায়তা হিসেবে পেয়েছে। যে সমস্ত দেশের কাছ থেকে এই সাহায্য এসেছে তার মধ্যে রয়েছে – মার্কিন যুক্তরাষ্ট্র, ইতালি, কানাডা, দক্ষিণ কোরিয়া, ওমান, ব্রিটেন, জাপান প্রভৃতি।
এই সমস্ত চিকিৎসা ত্রাণসামগ্রীর মধ্যে রয়েছে :
রেমডেসিভির : ৬৮,৮১০
টসিলিযুম্যাব : ১,০০০
ভেন্টিলেটর / বাইপ্যাপ / সিপ্যাপ : ৩৩৮
অক্সিজেন সিলিন্ডার : ৯০০
অক্সিজেন কনসেনট্রেটর : ১৫৭
আন্তর্জাতিক মহলের কাছ থেকে পাওয়া ত্রাণসামগ্রী সুষ্ঠুভাবে দ্রুত রাজ্য ও কেন্দ্রশাসিত অঞ্চলগুলিকে বন্টন এক চলতি প্রক্রিয়া। কেন্দ্রীয় স্বাস্থ্য মন্ত্রক নিয়মিতভাবে এই সমস্ত ত্রাণসামগ্রী বন্টনের ওপর নজর রেখে চলেছে। রাজ্য ও কেন্দ্রশাসিত অঞ্চলগুলির সঙ্গে ত্রাণসামগ্রী বন্টনে সমন্বয় বজায় রাখার জন্য মন্ত্রকের পক্ষ থেকে একটি কো-অর্ডিনেশন সেল গঠন করা হয়েছে। গত ২৬ এপ্রিল থেকে এই সেল কাজ করছে। এছাড়াও, মন্ত্রক গত ২ মে ত্রাণসামগ্রী সরবরাহের ক্ষেত্রে আদর্শ কার্যপরিচালন বিধি জারি করেছে।
CG/BD/DM
(Visitor Counter : 123
প্রধানমন্ত্রীরদপ্তর
প্রধানমন্ত্রী জি-স্যাট-২৯ উপগ্রহবাহী জিএসএলভি মার্ক থ্রি ডি-২ উৎক্ষেপন যানে সফল উৎক্ষেপনে ইসরোর বিজ্ঞানীদের অভিনন্দন জানিয়েছেন
নয়াদিল্লি, ১৪ নভেম্বর, ২০১৮
প্রধানমন্ত্রী শ্রী নরেন্দ্র মোদী জি-স্যাট ২৯ উপগ্রহবাহী ভূ সমালয় উপগ্রহ উৎক্ষেপন যান মার্ক থ্রি ডি-২’র সফল উৎক্ষেপনের জন্য ইসরোর বিজ্ঞানীদের অভিনন্দন জানিয়েছেন।
এক বার্তায় প্রধানমন্ত্রী বলেছেন, এই সাফল্যের ফলে ভারতীয় উপগ্রহ উৎক্ষেপন যানের মাধ্যমেই সবচেয়ে ভারি উপগ্রহ মহাকাশে উৎক্ষেপনের একটি রেকর্ড তৈরি হল। এই উপগ্রহটি দেশের প্রত্যন্ত এলাকায় যোগাযোগ এবং ইন্টারনেট পরিষেবা দেবে বলে প্রধানমন্ত্রী জানান।
CG/PB/NS/…
(Visitor Counter : 81
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ৯৬ কোটি ৭৫ লক্ষেরও বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ৮ কোটি ৪৩ লক্ষেরও বেশি টিকার ডোজ রয়েছে
নয়াদিল্লি, ১১ অক্টোবর, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ৯৬ কোটি ৭৫ লক্ষ ৭ হাজার ৯৯৫টি টিকার ডোজ সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ৮ কোটি ৪৩ লক্ষ ১৭ হাজার ৮১০টি ডোজ হাতে রয়েছে।
CG/BD/SB
(Visitor Counter : 127
তথ্যওসম্প্রচারমন্ত্রক
সুভাষিনী মিস্ত্রী ও সইদুল লস্কর প্রমাণ করেছেন ইচ্ছা থাকলে উপায় হয়
কলকাতা, ২৮ এপ্রিল, ২০২৩
প্রধানমন্ত্রী শ্রী নরেন্দ্র মোদীর ২০১৮-র ২৮ জানুয়ারি তাঁর ‘মন কি বাত’-এ পদ্মশ্রী পুরস্কারপ্রাপ্ত শ্রীমতী সুভাষিনী মিস্ত্রীর কথা বলেন যিনি একটি দাতব্য হাসপাতাল গড়ে তুলেছেন। ১৯৭১ সালে কলকাতার উপকন্ঠে হাঁসপুকুর গ্রামের বাসিন্দা সব্জি বিক্রেতা সাধন চন্দ্র মিস্ত্রী মারা যাওয়ায় মাত্র ২৩ বছর বয়সেই বৈধব্যের শিকার হন শ্রীমতী সুভাষিনী মিস্ত্রী। সামান্য রোগেই যথাযথ চিকিৎসার অভাবে চার সন্তান রেখে ৩৫ বছর বয়সে জীবনাবসান হয় তাঁর স্বামীর। তিনি জীবনধারণের জন্য বাড়ির পরিচারিকা, সব্জি বিক্রেতা এবং কুলি-মজুরের কাজ পর্যন্ত করেন। সুভাষিনী স্থির করেন, তাঁর স্বামী যে গ্রামে মারা গেছেন সেই গ্রামে তিনি একটি হাসপাতাল তৈরি করবেন এবং কোনও গরীব গ্রামবাসীকে চিকিৎসার অভাবে মরতে দেবেন না। অশিক্ষিত গরীব হওয়ায় লোকে তাঁকে উপহাস করে, কিন্তু তিনি তাতে পিছিয়ে না গিয়ে গরীবদের জন্য ‘মানবিক হাসপাতাল’ নামে একটি দাতব্য হাসপাতাল গড়ে তোলেন। প্রধানমন্ত্রী তাঁর ‘মন কি বাত’-এ সুভাষিনীর এই অদম্য প্রয়াসের গভীর প্রশংসা করন। তিনি বলেন, “আমি আজ আরও একটি নাম করতে চাই, পশ্চিমবঙ্গের ৭৫ বছর বয়সী সুভাষিনী মিস্ত্রী যিনি পদ্মশ্রী পুরস্কারের জন্য নির্বাচিত হয়েছেন। সুভাষিনী মিস্ত্রী এমন এক মহিলা যিনি একটি হাসপাতাল তৈরির জন্য লোকের বাড়িতে বাসন মেজেছেন এবং সব্জি বিক্রি করেছেন। ২৩ বছর বয়সে যথাযথ চিকিৎসার অভাবে তিনি তাঁর স্বামীকে হারান এবং এই ঘটনা তাঁর মনে এমন গভীরভাবে রেখাপাত করে যে তিনি গরীবদের জন্য একটি হাসপাতাল নির্মাণে ব্রতী হন। আজ হাজারো দরিদ্র মানুষ সম্পূর্ণ নিখরচায় এই হাসপাতালে চিকিৎসা পান যা এক কঠোর পরিশ্রমের মধ্য দিয়ে গড়ে উঠেছে।” এখন তাঁর ছোট ছেলে ডঃ অজয় মিস্ত্রী তাঁর স্বপ্নকে সম্পূর্ণতা দিতে নিজেকে এই সেবাকর্মের সঙ্গে যুক্ত করেছেন।
প্রধানমন্ত্রী সইদুল লস্করের কাজেরও ভূয়সী প্রশংসা করেন। দক্ষিণ ২৪ পরগনার বারুইপুরের পুঁড়ি গ্রামের এক ট্যাক্সি ড্রাইভার সইদুল। বোন মারুফা খাতুন যথাযথ চিকিৎসার অভাবে মারা যাওয়ায় তাঁর নামে একটি হাসপাতাল গড়ে তোলার অদম্য সঙ্কল্প নেন তিনি। প্রধানমন্ত্রী তাঁর ‘মন কি বাত’-এ বলেন, “১৩ বছর আগে চিকিৎসার বিলম্বের কারণে কলকাতার এক ট্যাক্সি ড্রাইভার সইদুল লস্কর তাঁর বোনকে হারান। এরপর তিনি একটি হাসপাতাল গড়ে তোলার সঙ্কল্প নেন যেখানে চিকিৎসার অভাবে অবহেলিত মানুষকে অনুরূপ পরিস্থিতির শিকার না হতে হয়। সইদুল তাঁর পারিবারিক অলঙ্কারসামগ্রী বিক্রি করে দেন এবং সকলের সাহায্যে একটি তহবিল সংগ্রহ করেন। তাঁর ট্যাক্সির যাত্রীরা উদারভাবে তাঁকে দান করেন। এক তরুণী ইঞ্জিনিয়ার এই মহান কর্মে তাঁর প্রথম মাসের চাকরির টাকা এই উদ্দেশ্যে দান করেন। এইভাবে ১২ বছর ধরে তহবিল সংগ্রহের পর সইদুলের দীর্ঘ প্রয়াস ফলদায়ক হয়। আজ কঠোর পরিশ্রম এবং সঙ্কল্পবলে কলকাতার সন্নিকটে পুঁড়ি গ্রামে শেষ পর্যন্ত ৩০ শয্যার একটি হাসপাতাল গড়ে উঠেছে।”
PG/AB/DM/
(Visitor Counter : 52
অসামরিকবিমানপরিবহণমন্ত্রক
অসামরিক বিমান চলাচল মন্ত্রক গণ পরামর্শের জন্য খসড়া ড্রোন বিধি, ২০২১ প্রকাশ করেছে
নতুন দিল্লি, ১৫ জুলাই, ২০২১
অসামরিক বিমান পরিবহন মন্ত্রকের পক্ষ থেকে সাম্প্রতিকতম তথ্য সম্বলিত ড্রোন বিধি-২০২১ গণ পরামর্শের জন্য প্রকাশ করা হয়েছে। এই বিধি বিশ্বাস, স্ব-শংসাপত্র এবং অ-অনুপ্রেরণীয় পর্যবেক্ষণের মাধ্যমে রুপায়ন করা হয়েছে। নতুন ড্রোন বিধি-২০২১ আনম্যানড এয়ারক্রাফট সিস্টেম রুলস, ২০২১'এর বদলে নিয়ে আসা হচ্ছে। নতুন বিধি সম্পর্কে গণ মতামত গ্রহণ হবে ২০২১'এর ৫ আগস্ট পর্যন্ত।
খসড়া ড্রোন বিধিমালায় যেসব মূল বিষয় অন্তর্ভুক্ত করা হয়েছে তা হচ্ছে,
১) অনুমোদন রদ করা হয়েছে- অনন্য অনুমোদন নম্বর, অনন্য প্রোটোটাইপ সনাক্তকরণ নম্বর, অনুরূপ শংসাপত্র, রক্ষণাবেক্ষণের শংসাপত্র, আমদানি ছাড়পত্র, ব্যবহৃত ড্রোন গুলির স্বীকৃতি, অপারেটরের অনুমতি, গবেষণা ও উন্নয়ন সংস্থার অনুমোদন, শিক্ষার্থীদের জন্য রিমোট পাইলট লাইসেন্স, রিমোট পাইলট প্রশিক্ষক সংক্রান্ত অনুমোদন এবং ড্রোন পোর্ট অনুমোদন প্রভৃতি।
২) ফর্মের সংখ্যা ২৫ থেকে কমিয়ে ৬ করা হয়েছে।
৩) কয়েকটি স্তরে ফি কমানো হয়েছে। তবে ড্রোনের আকারের সাথে তার কোনো যোগসূত্র নেই।
৪) নিরাপত্তা বিষয়ক ব্যবস্থা। যেমন-' নো পার্মিশন- নো টেক অফ'। রিয়েল টাইম ট্র্যাকিং বেকন, জিও ফেন্সিং প্রভৃতি। সম্মতির জন্য ছমাসের সীমা ধার্য করা হয়েছে।
৫) ডিজিটাল স্কাই প্লাটফর্মে ব্যবসার জন্য একক উইন্ডো অনলাইন সিস্টেম চালু করা হচ্ছে।
৬) ডিজিটাল স্কাইপ প্লাটফর্মে ন্যূনতম হিউম্যান ইন্টারফেসের ব্যবস্থা থাকবে।
৭) সবুজ, হলুদ ও লাল নির্দেশিত অঞ্চল গুলির সাথে ইন্টারঅ্যাকটিভ আকাশসীমা মানচিত্র ডিজিটাল স্কাই প্লাটফর্মে প্রদর্শিত হবে।
৮) হলুদ বা ইয়ালো জোন বিমানবন্দর পরিধি ৪৫ কিলোমিটার থেকে কমে ১২ কিলোমিটার হয়েছে।
৯) বিমানবন্দর পরিধি থেকে ৮ থেকে ১২ কিলোমিটারের মধ্যে সবুজ অঞ্চলগুলিতে ৪০০ এবং ২০০ ফুট পর্যন্ত কোন ফ্লাইটের অনুমতির প্রয়োজন নেই।
১০) অবাণিজ্যিক ব্যবহারের জন্য মাইক্রো ড্রোন, ন্যানো ড্রোন এবং গবেষণা ও উন্নয়ন সংস্থা গুলির জন্য কোন পাইলট লাইসেন্সের প্রয়োজন নেই।
১১) ভারতে নিবন্ধিত বিদেশি মালিকানাধীন সংস্থাগুলির ড্রোন অভিযানের উপর কোনো বাধা নেই।
১২) ডাইরেকটোরেট জেনারেল অফ ফরেন ট্রেড নিয়ন্ত্রিত করতে এবং উপাদান গুলির আমদানি।
১৩) কোন রেজিস্ট্রেশন বা লাইসেন্স দেওয়ার আগে সুরক্ষা ছাড়পত্রের প্রয়োজন নেই।
১৪) গবেষণা এবং উন্নয়ন সংস্থা গুলির জন্য শংসাপত্র, অনন্য পরিচয় নম্বর, পূর্বের অনুমতি এবং দূরবর্তী পাইলট লাইসেন্সের প্রয়োজন নেই।
১৫) ড্রোন বিধির আওতায় ওজন ৩০০ কেজি থেকে ৫০০ কেজি পর্যন্ত বাড়ানো হয়েছে।
১৬) অনুমোদিত ড্রোন গুলি পরীক্ষার ব্যবস্থা করা হয়েছে। পাইলট লাইসেন্স অনলাইনে দেওয়ার ব্যবস্থা করা হয়েছে।
১৭) কোয়ালিটি কাউন্সিল অফ ইন্ডিয়া ও তার অনুমোদিত শংসাপত্র প্রয়োজন।
১৮) উৎপাদকরা স্ব- শংসাপত্রের মাধ্যমে ডিজিটাল স্কাই প্লাটফর্মে তাদের ড্রোনটির অনন্য পরিচয় নম্বর তৈরি করতে পারবে।
১৯) ড্রোন স্থানান্তর ও নিবন্ধ করনের জন্য সহজ প্রক্রিয়া করা হয়েছে।
২০) ব্যবহারকারীরা স্ব- পর্যবেক্ষণের জন্য ডিজিটাল স্কাই প্লাটফর্মে স্ট্যান্ডার্ড অপারেটিং পদ্ধতি এবং প্রশিক্ষণ ম্যানুয়াল গুলি নির্ধারণ করতে পারবে।
২১) ড্রোন বিধিমালার অধীনে সর্বাধিক জরিমানা কমানো হয়েছে।
২২) কার্গো বিতরণের জন্য ড্রোন করিডর তৈরি করা হবে।
২৩) ব্যবসাবান্ধব নিয়ন্ত্রক ব্যবস্থার সুবিধার্থে ড্রোন প্রমোশন কাউন্সিল গঠন করা হবে।
CG/ SB
(Visitor Counter : 198
কেন্দ্রীয়মন্ত্রিসভা
কেন্দ্রীয় মন্ত্রিসভা ইন্ডাস্ট্রিয়াল রিলেশনস্ কোড বিল, ২০১৯ অনুমোদন করলো
নয়াদিল্লি, ২০ নভেম্বর, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে ইন্ডাস্ট্রিয়াল রিলেশনস্ কোড বিল, ২০১৯ সংসদে পেশ করার অনুমতি পাওয়া গেছে।
এই বিল কার্যকর হলে বর্তমানে এক সদস্যের পরিবর্তে দুই সদস্যের একটি ট্রাইবুনাল গঠিত হবে এবং গুরুত্বপূর্ণ বিষয়গুলি এই ট্রাইব্যুনাল বিবেচনা করবে। বাকি বিষয়গুলি এক সদস্যের ট্রাইব্যুনাল খতিয়ে দেখবে। এর ফলে, যে কোনও মামলার নিষ্পত্তি আরও দ্রুততর হবে। ১০০ জন কর্মচারী-বিশিষ্ট শিল্প সংস্থার ক্ষেত্রে কর্মচারী ছাঁটাই সংক্রান্ত বিধি-নিষেধগুলিকে আরও শিথিল করতে উপযুক্ত সরকারি কর্তৃপক্ষের আগাম অনুমোদনের সময়সীমায় কোনও পরিবর্তন করা হয়নি। অবশ্য, বিজ্ঞপ্তি জারির মাধ্যমে ছাঁটাই হওয়া কর্মীর বিষয়ে নতুন একটি ধারা যুক্ত করা হয়েছে। কর্মীদের প্রশিক্ষণ তহবিলের অর্থ সংশ্লিষ্ট সংস্থার অবশিষ্ট কর্মীদের ঋণ সহায়তা বাবদ খরচ করা যাবে। স্থায়ী কর্মীদের চাকরিতে বহাল রাখার বিষয়ে কোনও নোটিশ পিরিয়ড থাকবে না। তবে, ছাঁটাই হওয়া কর্মীদের ক্ষেত্রেও এককালীন ক্ষতিপূরণের বিষয়টি ঐ নতুন ধারার সঙ্গে যুক্ত করা হয়নি।
শিল্প সংস্থার জরিমানার সঙ্গে যুক্ত বিষয়গুলির বিবাদ নিষ্পত্তির জন্য সরকারি আধিকারিকদের ক্ষমতাদানের কথা এই বিলে বলা হয়েছে। এর ফলে, ট্রাইব্যুনালের ওপর বিবাদ নিষ্পত্তি সংক্রান্ত বোঝা হ্রাস পাবে।
উল্লেখ করা যেতে পারে, তিনটি কেন্দ্রীয় শ্রম আইনের প্রাসঙ্গিক বিভিন্ন ধারা আরও সহজ-সরল ও যুক্তিগ্রাহ্য করে তোলার পর ইন্ডাস্ট্রিয়াল রিলেশন কোড বিলের খসড়া প্রস্তুত করা হয়েছে।
SSS/BD/SB
(Visitor Counter : 81
প্রধানমন্ত্রীরদপ্তর
ভারত ও বাংলাদেশের প্রধানমন্ত্রীর মধ্যে টেলিফোনে বার্তালাপ
নতুন দিল্লি, ২৯ এপ্রিল, ২০২০
প্রধানমন্ত্রী শ্রী নরেন্দ্র মোদী আজ টেলিফোনে বাংলাদেশের প্রধানমন্ত্রী শ্রীমতি শেখ হাসিনার সঙ্গে কথা বলেছেন।
প্রধানমন্ত্রী শ্রী নরেন্দ্র মোদী পবিত্র রমজান মাস উপলক্ষে নিজের এবং ভারতবাসীর পক্ষ থেকে শ্রীমতি শেখ হাসিনা ও বাংলাদেশবাসীকে শুভেচ্ছা জানিয়েছেন।
উভয় নেতাই কোভিড-১৯ মহামারীর প্রেক্ষিতে আঞ্চলিক পরিস্থিতি নিয়ে আলোচনা করেন এবং নিজ নিজ দেশে এর প্রভাব প্রশমিত করতে কি কি পদক্ষেপ গ্রহণ করা হয়েছে, তা একে অপরকে অবহিত করেন।
গত ১৫ই মার্চ সার্কগোষ্ঠী ভুক্ত দেশগুলির মধ্যে বিশেষ ব্যবস্থা বাস্তবায়নের জন্য সার্কনেতারা সহমত হয়েছিলেন, সেই কাজের যে অগ্রগতি হয়েছে তাতে উভয় নেতাই সন্তোষ প্রকাশ করেছেন। 'সার্ক কোভিড-১৯ জরুরী তহবিলে' দেড় মিলিয়ন ডলার আর্থিক অনুদানের জন্য প্রধানমন্ত্রী শেখ হাসিনাকে ধন্যবাদ জানিয়েছেন শ্রী মোদী।
কোভিড-১৯ সংক্রমণ মোকাবিলায় যে ভাবে নিজের দেশে প্রধানমন্ত্রী নরেন্দ্র মোদী সামনে থেকে নেতৃত্ব দিচ্ছেন এবং বাংলাদেশকে ওষুধ ও দক্ষতা উন্নয়ন নিয়ে সাহায্য করেছেন তার জন্য শ্রী মোদীকে ধন্যবাদ জানান শ্রীমতি শেখ হাসিনা।
উভয় নেতাই সড়ক, রেল, অভ্যন্তরীণ জলপথ ও বিমানের মাধ্যমে সীমান্ত পেরিয়ে নিত্যপ্রয়োজনীয় পণ্য সরবরাহ অব্যাহত রাখার জন্য সন্তোষ প্রকাশ করেন। প্রধানমন্ত্রী শ্রী মোদী ইতিহাস, সংস্কৃতি, ভাষা এবং ভ্রাতৃত্বের বন্ধুত্বের বন্ধনের কথা স্মরণ করে দ্বিপাক্ষিক সম্পর্কের উওম অবস্থার প্রতি সন্তোষ প্রকাশ করেছেন এবং কোভিড-১৯ এর বিস্তার রোধে স্বাস্থ্য ও অর্থনৈতিক প্রশস্তকরণে বাংলাদেশকে সহায়তা করার ক্ষেত্রে ভারতের প্রস্তত বলেও জানিয়েছেন।
প্রধানমন্ত্রী শ্রী মোদী, এই ঐতিহাসিক মুজিব জন্ম বার্ষিকীতে প্রধানমন্ত্রী শেখ হাসিনা এবং বাংলাদেশবাসীর সুস্বাস্থ্যের জন্য মঙ্গল কামনা করেছেন।
(CG/SS